Document ID: 32012R0190

РЕГЛАМЕНТ ЗА ИЗПЪЛНЕНИЕ (ЕС) № 190/2012 НА КОМИСИЯТА
от 7 март 2012 година
за непредоставяне на помощ за частно складиране на маслиново масло в рамките на тръжната процедура, открита с Регламент за изпълнение (ЕС) № 111/2012
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква г) във връзка с член 4 от него,
като има предвид, че:
(1)
В Регламент за изпълнение (ЕС) № 111/2012 на Комисията от 9 февруари 2012 г. за откриване на тръжна процедура за помощ за частно складиране на маслиново масло (2) се предвиждат два подпериода на подаване на оферти.
(2)
В съответствие с член 13, параграф 1 от Регламент (ЕО) № 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (3) въз основа на тръжните оферти, нотифицирани от държавите-членки, Комисията определя или не определя максимален размер на помощта.
(3)
След разглеждане на офертите, подадени в отговор на втората частична покана за участие в търг, е целесъобразно да не се предоставя помощ за частно складиране на маслиново масло за подпериода на подаване на оферти, приключващ на 1 март 2012 г.
(4)
С цел да се подаде бърз сигнал на пазара и да се гарантира ефективното управление на мярката настоящият регламент следва да влезе в сила в деня на публикуването му в Официален вестник на Европейския съюз.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Не се предоставя помощ за подпериода на подаване на оферти, приключващ на 1 март 2012 г., в рамките на тръжната процедура, открита с Регламент за изпълнение (ЕС) № 111/2012, за продуктите, посочени в приложението към същия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 март 2012 година.

Labels: 3
17
19
6